**Ārstniecības iestādes kompensācijas maksājuma gatavības režīma nodrošināšanai aprēķina metodika un apmaksas kārtība 2021.gadā un 2022.gadā**

1. DIENESTS par ārstniecības personu pieejamības, ārstniecības iestāžu darbības un valsts apmaksāto veselības aprūpes pakalpojumu pieejamības saglabāšanu un nodrošināšanu ārkārtas situācijā (gatavības režīma nodrošināšana) 2021.gadā un 2022.gadā IZPILDĪTĀJAM maksā kompensācijas maksājumu ambulatorajos veselības aprūpes pakalpojumu veidos, kurus būtiski ir ietekmējusi epidemioloģiskā situācija un valstī noteiktie ierobežojumi (turpmāk - Kompensācijas maksājums).
2. Kompensācijas maksājums tiek noteikts atbilstoši Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” nosacījumiem, ņemot vērā 2020.gada 6. novembra Ministru kabineta rīkojumā Nr.655 un 2021. gada 9. oktobra Ministru kabineta rīkojumā Nr. 720 “c” noteikto periodu, kad noteikta ārkārtas situācija.
3. Kompensācijas maksājums tiek izmaksāts vienu reizi ceturksnī, ja vienlaicīgi izpildās šādi nosacījumi:
   1. IZPILDĪTĀJS līdz nākošā mēneša 30.datumam[[1]](#footnote-1) par iepriekšējo ceturksni DIENESTAM ir iesniedzis lūgumu izmaksāt kompensācijas maksājumu, kurā ar detalizētiem aprēķiniem pamatots visu pozīciju griezumā, ka IESNIEDZĒJAM valstī noteikto ierobežojumu dēļ ir radušies finansiāli zaudējumi, kas lielāki par EUR 500;
   2. ja kopējā ambulatorā līguma izpilde 2021.gada 4. ceturksnī ir zem 80%;
   3. IZPILDĪTĀJS ir pārtraucis sniegt stacionārās veselības aprūpes vai dienas stacionāra veselības aprūpes pakalpojumus, lai novirzītu tā rīcībā esošos resursus (piemēram, personālu, telpas) Covid-19 pacientu vai terapijas profila pacientu stacionārajai ārstēšanai;
   4. DIENESTA veiktā samaksa par Covid-19 pacientu vai terapijas profila pacientu ārstēšanu attiecīgajā ceturksnī nesedz ārstniecības personu atalgojuma un telpu uzturēšanas izmaksas veselības aprūpes pakalpojumu programmās, kurās ir pārtraukta pakalpojumu sniegšana.
4. DIENESTS Kompensācijas maksājumu IZPILDĪTĀJAM aprēķina šādā kārtībā:
   1. nosaka starpību starp ceturksnim līgumā plānoto pakalpojuma apjomu un faktiski sniegto pakalpojumu apjomu attiecīgajos ceturkšņa mēnešos;
   2. aprēķina tarifu kompensējamo elementu koeficientu (pakalpojuma tarifa darba samaksas (D), valsts sociālās apdrošināšanas obligātās iemaksu (S), pieskaitāmo un netiešo ražošanas izmaksu (U) un administratīvo izdevumu (A)) no IZPILDĪTĀJA faktiski sniegtā pakalpojumu apjoma 2020.gada janvāra un februāra mēnešos (dati Vadības informācijas sistēmā uz 09.04.2020.);
   3. Vērtējot izmaksājamo kompensācijas summu par dienas stacionāra veselības aprūpes pakalpojumiem, vērtēts tiek arī IZPILDĪTĀJA veiktais darbs diennakts stacionārā, kā arī saņemtais maksājums par Covid-19 pacientu ārstēšanu. Ja kopējie ienākumi no dienas stacionāra, plānveida stacionāro veselības aprūpes pakalpojumu programmām un Covid-19 pacientu ārstēšanas pārsniedz kopējos zaudējumus, tad kompensācijas maksājums netiek izmaksāts.
5. IZPILDĪTĀJS ir tiesīgs no Kompensācijas maksājuma veikt maksājumus tikai darba samaksai, valsts sociālās apdrošināšanas obligāto iemaksu, pieskaitāmo un netiešo ražošanas izmaksu un administratīvo izmaksu segšanai (ar pacientu uzturēšanu saistītie izdevumi pakalpojumu apmaksai, riska maksājuma veikšanai, materiālu, energoresursu, ūdens un inventāra iegādei). IZPILDĪTĀJS nav tiesīgs no Kompensācijas maksājuma gatavības režīma nodrošināšanai gūt peļņu. IZPILDĪTĀJAM jāievēro Eiropas Savienības komercdarbības atbalsta politikas pamatprincipus, kas ir noteikti Līguma par Eiropas Savienības darbību 107. un 108.pantā. DIENESTAM ir tiesības kontrolēt piešķirtā Kompensācijas maksājuma izlietojumu un atbilstību tā mērķim.
6. IZPILDĪTĀJA plānotā līguma summa pakalpojumu sniegšanai attiecīgajam gadam tiek samazināta par izmaksāto Kompensācijas maksājuma apmēru, tādā veidā samazinot arī plānoto izmeklējumu skaitu.
7. Aprēķinātais koeficients pakalpojumu veidā tiks norādīts finanšu paziņojumā IZPILDĪTĀJAM, kuram atbilstoši šai kārtībai tiks piešķirts Kompensācijas maksājums. Finanšu paziņojumu DIENESTS nosūtīs IZPILDĪTĀJAM līdz nākamā mēneša beigām pēc iesnieguma saņemšanas.
8. IZPILDĪTĀJAM jāiesniedz DIENESTAM atskaite par Kompensācijas maksājuma izlietojumu ne vēlāk kā mēneša laikā pēc Kompensācijas maksājuma saņemšanas.

1. Ja iesniegums tiek iesniegts pēc norādītā termiņa, DIENESTAM ir tiesības to neizskatīt. [↑](#footnote-ref-1)